Napad na policijsku stanicu u Zvorniku 2015.
Oružani napad na policijsku stanicu u Zvorniku je teroristički napad, koji je izvršio Nerdin Ibrić, 24-godišnjak iz mjesta Kučić Kula, općina Zvornik, dana 27. aprila 2015. godine na policijsku stanicu u Zvorniku. Tom je prilikom ubio Dragana Đurića, koji je stajao na ulazu u stanicu, a ranio dvojicu policajaca koji su bili u blizini. Policajci su uzvratili na napad, i ubili napadača. Predsjednik Vijeća ministara BiH, Denis Zvizdić je izjavio da je napad na policajca napad na institucije sistema. Tužilaštvo BiH je formiralo specijalni tim za istragu terorističkog napada u Zvorniku. Iako je sprva izjavljeno da je Ibrić uzvikivao "Allahu ekber" (Bog je najveći) prilikom ulaska u policijsku stanicu, sigurnosni video je pokazao da on ustvari nije rekao "Allahu ekber", nego psovao policajcima i prijetio im smrću.